Lulimi ki olunnansi olusinga okukozesebwa n’okwogerwa mu Uganda? Olulimi Oluganda lwe lusinga okukozesebwa n’okwogerebwa mu Uganda. Kino kiri bwe kityo kubanga olulimi luno lukozesebwa nnyo mu kisaawe ky’ebyobusuubuzi. Kigambibwa nti teri Munnayuganda alina bintu bya ttunzi n’abeera nga tasobola kwogera Luganda, ka abeere mu kitundu ki eky’eggwanga. Kigambibwa nti olw’okuba okusoma kwa Baminsane kwatandikira mu Bwakabaka bwa Buganda, kino kyaleetera olulimi Oluganda okuba olw’enkizo ennyo mu mu Bannayuganda ab’enjawulo nga muno mw’otadde Abaganda n’abatali ba ggwanga lino. Abaganda bangi abaagenda mu bitundu bya Uganda ebirala ne basomesa era nga beesigamanga ku Luganda okusomesa okusoma n’okuwandiika. Waliwo n’ebitundu ebimu mu Uganda ebikyakozesa Oluganda mu kuyiga okusoma era ne mu kusinza nga basoma Bayibuli ya Luganda.